Ramaphosa 'nie tevrede' met Wes-Kaapse hantering van Covid-19 | Maroela Media
Jan-Jan Joubert en African News Agency (ANA)
Pres. Cyril Ramaphosa besoek die Wes-Kaap. (Foto: Ayanda Ndamane/ African news agency)
Pres. Cyril Ramaphosa het die Wes-Kaapse regering Vrydag beveel om meer hospitaalbeddens vir Covid-19-pasiënte voor te berei en meer te doen om die maatskaplike uitdagings wat deur Covid-19 veroorsaak is, te verlig.
"Dit is nie net die nasionale departement se verantwoordelikheid nie. Ek dink ook nie die aantal hospitaalbeddens waarvoor die provinsie voorsiening gemaak het, is genoeg nie," het hy tydens 'n besoek aan dié provinsie gesê.
Die Wes-Kaap het tot dusver meer as 27 000 (66%) van die land se 40 792 Covid-19-gevalle aangeteken. Altesaam 77% (651) van die landwye sterftes is in die Wes-Kaap aangemeld.
Die provinsiale regering het aan Ramaphosa gesê dat daar 'n tekort aan personeel en finansiering is, maar hy het gesê dit is nie 'n verskoning nie.
"Dít is 'n oorlog wat ons moet wen. Geld is nie 'n faktor nie; lewens moet gered word. Ek sal geen verskoning aanvaar dat ons nie genoeg opgeleide mediese personeel kon opspoor nie," het Ramaphosa Vrydag tydens 'n besoek aan Kaapstad gesê.
Hy het aangekondig dat 'n verdere R3 miljard aan die Wes-Kaap toegewys is vir die stryd teen die koronavirus. Dr. Zweli Mkhize, minister van gesondheid, staan ook blykbaar gereed om militêre mediese personeel na die provinsie te stuur om gesondheidsbeamptes by te staan.
Die president se besoek kom 'n dag nadat Suid-Afrika die grootste toename nóg in Covid-19-gevalle binne 24 uur gesien het. Die getal gevalle het tussen Woensdag en Donderdag met meer as 3 000 toegeneem.
Cyril Ramaphosa koronavirus Wes-Kaap
As personeel en geld nie 'n verskoning is nie, moet die provinsiale regering maar aanstel en koop, en die rekening vir die President stuur.
Wes Kaap se toetsing beste in land. Beweeg na vlak 0 asseblief
Dit is bloot n magsvertoning hy weet die weskaap word deur bevoegde mense regeer, hy kan nie eers n besluit oor sigarette maak nie sonder om vir Dlamini zuma toestemming te vra nie so as ek hy was sal ek maar my mond hou.
Ag Shame. Ek dink die land is nie tevrede met die ruggraatlose houding nie.
Sal nie tevrede wees nie want dis DA. Wag maar die syfers wat so gekonkel word gaan hulle nog kom inhaal